Κρυμμένα αλλεργιογόνα στα Τρόφιμα: Κίνδυνοι και Διαχείριση
Creators: name: Παμπουκίδου, Ουρανία Παντελή
Publisher: name: Aristotle University of Thessaloniki
Year: 2024
Subjects: Κρυμμένα τροφικά αλλεργιογόνα
Κίνδυνοι
Διαχείριση
επισήμανση
Αλλεργίες
Hidden food allergens
Risks
Management
Labeling
Allergies

description: Ο αυξανόμενος επιπολασμός των τροφικών αλλεργιών σε όλο τον ανεπτυγμένο κόσμο αποτελεί δυστυχώς μια σύγχρονη πραγματικότητα. Είναι ένα δύσκολο πρόβλημα χωρίς ακόμη ολοκληρωμένη λύση (θεραπεία) και ταλαιπωρεί εκατομμύρια αλλεργικούς στην καθημερινότητά τους με απειλητικές - όχι σπάνια -επιπτώσεις στην υγεία τους. Ως εκ τούτου ανακύπτει η ανάγκη αύξησης των διαθέσιμων πρακτικών και επιλογών διαχείρισης του προβλήματός τους δεδομένου πως η πρόληψη αποτελεί σήμερα τον ακρογωνιαίο λίθο της αντιμετώπισής του. Σκοπός : Σκοπός της παρούσας μελέτης είναι να αξιολογηθεί η τρέχουσα γνώση και τα δεδομένα σχετικά με τον εντοπισμό των κρυμμένων αλλεργιογόνων στα τρόφιμα, ποια είναι αυτά, σε ποια τρόφιμα «κρύβονται», ποιοι είναι οι κίνδυνοι από την κατανάλωσή τους και τι πρέπει να προσέχουν οι αλλεργικοί ώστε να μπορούν να τα αναγνωρίζουν και να τα αποφεύγουν στη συνέχεια. Υλικά -Μέθοδοι: Η αναζήτηση της βιβλιογραφίας πραγματοποιήθηκε με τη χρήση της βάσης δεδομένων του PUBMED, ELSEVIER και στην ανεύρεση αγγλόφωνων και ελληνικών άρθρων. Χρησιμοποιήθηκαν ως λέξεις κλειδιά: κρυμμένα τροφικά αλλεργιογόνα, κίνδυνοι, διαχείριση, επισήμανση, τροφικές αλλεργίες. Αποτελέσματα: Τα κρυμμένα αλλεργιογόνα περιλαμβάνουν μη δηλωμένα αλλεργιογόνα, στην επισήμανση του τροφίμου, αλλεργιογόνα που προκύπτουν από διασταυρούμενη επαφή κατά τη διαδικασία παρασκευής τροφίμων και αυτά που υπάρχουν σε μη εδώδιμα είδη. Βρίσκονται παρόντα σε μια ποικιλία προϊόντων στην καθημερινότητα των αλλεργικών και είναι δύσκολο να εντοπιστούν χωρίς γνώση, ενημέρωση και επαγρύπνηση. Συμπεράσματα: Ο εντοπισμός και η αποφυγή των κρυμμένων αλλεργιογόνων συνίσταται σε σωστές και έξυπνες πρακτικές διαχείρισης με γνώμονα τη γνώση, και τη σωστή στάση των αλλεργικών. Η υποχρεωτική επισήμανση των αλλεργιογόνων αν και τους προασπίζει έως ένα σημαντικό βαθμό δεν φαίνεται να τους καλύπτει έναντι των κρυμμένων αλλεργιογόνων. Αποτελεί χρέος τους η προσεκτική ανάγνωση των ετικετών των προσυσκευασμένων τροφίμων. Η επικοινωνία της αλλεργίας τους με το προσωπικό στην περίπτωση που γευματίζουν σε χώρο εστίασης. Η πληροφόρηση από τους αλλεργιολόγους τους για καταλόγους με συνήθη τρόφιμα και προϊόντα καθημερινής χρήσης στα οποία βρίσκονται κρυμμένα αλλεργιογόνα καθώς και η ενημέρωση από επίσημους ιστοτόπους (RASFF, ΕΦΕΤ), οι οποίοι πληροφορούν για ανακληθέντα τρόφιμα λόγω κρυμμένων-αδήλωτων αλλεργιογόνων.
description: The increasing prevalence of food allergies throughout the developed world is unfortunately a modern reality. It is a difficult problem without yet a complete solution (treatment) and it affects millions of allergy sufferers in their daily lives with threatening effects on their health not infrequently. Therefore, there is a need to increase the available practices and management options for their problem, given that prevention is today the cornerstone of its treatment. Purpose: The purpose of this study is to evaluate the current knowledge and data regarding the identification of hidden allergens in food, what they are, in which foods they "hide", what are the risks of their consumption and what should be observed by allergic so that they can recognize and avoid them afterwards. Materials -Methods: The literature search was carried out using the PUBMED, ELSEVIER database and in finding English and Greek articles, Used as keywords: hidden food allergens, risks management, labeling, food allergies. Results: Hidden allergens include undeclared allergens on food labelling, allergens resulting from cross-contact during the food preparation process and those present in non-food items. They are present in a variety of products in the daily lives of allergy sufferers and are difficult to detect without knowledge, awareness and vigilance. Conclusions: Identifying and avoiding hidden allergens consists of correct and intelligent management practices based on knowledge, and the right attitude of the allergists. The mandatory labeling of allergens, although it protects them to a significant extent, does not seem to cover them against hidden allergens. It is their duty to carefully read the labels of prepackaged foods. The communication of their allergy with the staff in case they dine in a catering area. Information from their allergists about lists of common foods and everyday products in which hidden allergens are found as well as the information from official websites (RASFF, ΕFΕΤ) which inform about recalled foods due to hidden-undeclared allergens.